สวัสดีค่ะ คุณ คือหนูมีปจด.มาวันแรกใน วันที่16/02/63 ช่วงเย็น และเช้าวันที่ 17/02/63 ประมาณ8โมงเช้ากว่าๆ มีอะไรกันกับแฟน แฟนใส่ถุงนะคะ แต่ถุงดันแตก (หลั่งใน) หนูไปหาซื้อยาคุมฉุกเฉินกับแฟนอยู่3ร้าน ขายโดยเภสัช เขาไม่ขายให้ และได้อธิบายว่าไม่เป็นอะไร เพราะอยู่ช่วงระยะปลอดภัย แต่เลยไปซื้ออีกร้านนึงน่าจะเป็นพนักงานขาย เขาเลยขายยาคุมฉุกเฉิน ยี่ห้อตัวยา เลดี้นอร์ ให้1กล่องมี2เม็ด ซื้อมาช่วงเช้าเลยคะ แต่ไม่ได้กิน เพราะกล้าๆกลัวๆกับผลข้างเคียง เลยตัดสินใจไปคลินิคไปปรึกษาคุณ แต่ไม่ใช่คุณเฉพาะทาง แกก็ให้คำปรึกษาและอธิบายให้ฟัง เกี่ยวกับ หน้า 7 หลัง 7 ช่วงระยะปลอดภัย แล้วบอกว่าสบายใจได้กลับบ้านได้ แต่ว่าหนูก็ยังรู้สึกกังวลและกลัวว่าจะเสี่ยงกับการตั้งครรภ์ ประมาณ4ทุ่มครึ่งเลยกินยาไป2เม็ด (มีอะไรกันเช้าที่17/02/63 เวลา8โมงเช้ากว่าๆ กินยาคุมฉุกเฉินไปวันเดียวกัน เวลา4ทุ่มครึ่งกว่าๆ) พอเช้าที่18/02/63 ไม่มีอาการข้างเคียง ปจด.ยังมาตามปกติ แต่พอตกเย็นมา ปจด.เริ่มหายไป แบบนี้หนูจะเสี่ยงกับการตั้งครรภ์ไมคะ ? ปล.ช่วยตอบหนูหน่อยนะคะ ตอนนี้หนูกังวลมากเลยค่ะ ...ขอบนะคะ...
สวัสดีค่ะ siri oom,หากประจำเดือนมาวันที่ 16 ก.พ. แล้วได้มีเพศสัมพันธ์วันที่ 17 ก.พ. เท่ากับมีเพศสัมพันธ์ในวันที่ 2 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% และไม่จำเป็นต้องทานยาคุมฉุกเฉินไปค่ะหลังจากที่ทานยาคุมฉุกเฉินไปแล้ว อาจเกิดผลข้างเคียงหรือไม่ก็ได้ แล้วแต่ชนิดยี่ห้อของยาที่ทาน และขึ้นกับแต่ละบุคคลค่ะส่วนการที่ประจำเดือนหายไป เมื่อทานยา น่าจะเกิดจากผลของฮอร์โมนจากยาได้ค่ะ ไม่ได้เกิดจากการตั้งครรภ์แต่อย่างใดยาคุมฉุกเฉินนั้น ไม่ควรทานไปโดยไม่จำเป็นค่ะ เพราะย่อมมีผลต่อการทำงานของรังไข่ และทำให้มีประจำเดือนมาผิดปกติได้ค่ะ ดังนั้น หลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยสามารถที่จะเริ่มทานยาหรือฉีดยาได้เลย ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ค่ะ